
	Izdarīt Valsts aizsardzības dienesta likumā (Latvijas Vēstnesis, 2023, 75. nr.; 2024, 230. nr.) šādus grozījumus:

	
	
	
	

	2. pants. Valsts aizsardzības dienests 
(1) Valsts aizsardzības dienests ir valsts dienesta veids, kurš ietver valsts aizsardzības militāro dienestu, kā arī valsts aizsardzības civilo dienestu (turpmāk — alternatīvais dienests).
(2) Valsts aizsardzības dienestam ir pakļauti pilsoņi — vīrieši — viena gada laikā pēc 18 gadu vecuma sasniegšanas. Pilsonis, kas pēc 18 gadu vecuma sasniegšanas turpina iegūt izglītību (izņemot augstāko izglītību), ir pakļauts valsts aizsardzības dienestam viena gada laikā pēc izglītības iestādes absolvēšanas vai izglītības procesa pārtraukšanas. Ja pilsonis pēc 18 gadu vecuma sasniegšanas turpina iegūt izglītību (izņemot augstāko izglītību) un nav absolvējis izglītības iestādi līdz 24 gadu vecuma sasniegšanai, viņš ir pakļauts valsts aizsardzības dienestam viena gada laikā pēc 24 gadu vecuma sasniegšanas.
(3) Valsts aizsardzības dienestam ir pakļauti pilsoņi — vīrieši — līdz 27 gadu vecumam, ja ir zudis attiecībā uz viņiem lēmumā par valsts aizsardzības dienesta atlikšanu noteiktais pamats šā dienesta atlikšanai.
(4) Valsts aizsardzības militārajam dienestam brīvprātīgi var pieteikties pilsoņi — vīrieši un sievietes — no 18 gadu vecuma līdz 27 gadu vecuma sasniegšanai. Ja likumā nav noteikts citādi, uz pilsoņiem, kuri brīvprātīgi pieteikušies valsts aizsardzības militārajam dienestam, ir attiecināms tāds pats tiesiskais regulējums kā uz pārējiem iesaucamajiem.
(5) Gadījumā, ja šā panta otrajā daļā minētie pilsoņi brīvprātīgi piesakās valsts aizsardzības militārajam dienestam, bet atbilstības dienestam izvērtēšanas process tiek pārtraukts, viņi ir pakļauti valsts aizsardzības dienestam gada laikā no izvērtēšanas procesa pārtraukšanas. Atkārtoti brīvprātīgi pieteikties valsts aizsardzības militārajam dienestam viņi ir tiesīgi ne agrāk kā pēc gada.

	






























         1. Papildināt 2. pantu ar 4.1 daļu šādā redakcijā: 
"(41) Valsts aizsardzības militārajam dienestam brīvprātīgi var pieteikties arī 17 gadus veci pilsoņi, kuri 18 gadu vecumu sasniedz vismaz sešus mēnešus pirms valsts aizsardzības dienesta uzsākšanas. Aizsardzības ministrija sāk izvērtēt šo pilsoņu atbilstību valsts aizsardzības dienestam pēc tam, kad viņi sasnieguši 18 gadu vecumu.”


	
	
	










































	

	3. pants. Veids, kādā pilda valsts aizsardzības militāro dienestu 
(1) Valsts aizsardzības militāro dienestu pilda vienā no šādiem veidiem:
1) 11 mēnešus Nacionālo bruņoto spēku regulāro spēku vai Latvijas Republikas Zemessardzes (turpmāk — Zemessardze) vienībā (turpmāk — Nacionālo bruņoto spēku vienība);
2) piecus gadus Zemessardzē kopumā, pildot dienesta uzdevumus ne mazāk kā 21 individuālās apmācības dienu un ne vairāk kā septiņas kolektīvās apmācības dienas katru gadu;
3) piecu gadu laikā apgūstot augstskolu un koledžu studentiem paredzēto rezerves virsnieka programmu militārās izglītības iestādē un Nacionālo bruņoto spēku vienībā, kuras kopējais apmācību un dienesta uzdevumu izpildes laiks nav mazāks par 180 dienām.
(2) Valsts aizsardzības dienestam pakļautajām personām, kuras savu domu, apziņas vai reliģiskās pārliecības dēļ nevar pildīt valsts aizsardzības militāro dienestu, to var aizstāt ar alternatīvo dienestu šajā likumā noteiktajā kārtībā. Alternatīvo dienestu pilda 11 mēnešus Aizsardzības ministrijas padotībā esošajās iestādēs.
(3) Veidu, kādā pilsonis pilda valsts aizsardzības militāro dienestu, nosaka, ņemot vērā Nacionālo bruņoto spēku noteiktās prioritātes un Nacionālo bruņoto spēku noteikto uzdevumu izpildei nepieciešamā personālsastāva nodrošinājumu.
(4) Pilsonis, kurš apgūst ārsta, ārsta palīga vai māsas profesiju, studējot ārstniecības programmā, var izvēlēties vienu no šā panta pirmajā daļā minētajiem valsts aizsardzības militārā dienesta izpildes veidiem neatkarīgi no Nacionālo bruņoto spēku noteiktajām prioritātēm. Ņemot vērā studējošo profesionālās zināšanas un prasmes, viņus var iecelt ar attiecīgo jomu saistītos amatos.
(5) Ministru kabinets nosaka valsts aizsardzības militārā dienesta laikā apgūstamo teorētisko un praktisko zināšanu un prasmju kopumu.




	
















2. 3. pantā:
    izslēgt pirmās daļas 3. punktu;	



































papildināt pantu ar sesto daļu šādā redakcijā: 
"(6) Iesaucamais var mainīt savā brīvprātīgajā pieteikumā norādīto dienesta veidu, līdz veselības pārbaudes pabeigšanai iesniedzot attiecīgu iesniegumu Aizsardzības ministrijai.”
	
















	
















 
	















































	 

	4. pants. Iesaukums valsts aizsardzības militārajā dienestā
(1) [..]
(2) Komplektējot valsts aizsardzības militārā dienesta iesaukumu, prioritāri tajā iekļauj pilsoņus, kuri valsts aizsardzības militārajam dienestam ir pieteikušies brīvprātīgi. Pilsoņiem, kuri pieteikušies valsts aizsardzības militārajam dienestam brīvprātīgi, ievērojot šā likuma 3. panta trešajā daļā noteikto, var piedāvāt izvēlēties valsts aizsardzības militārā dienesta izpildes veidu.
(3) Lai nokomplektētu trūkstošo iesaukuma daļu, iesaukšana valsts aizsardzības militārajā dienestā notiek, izmantojot atlasi pēc nejaušības principa (turpmāk — atlase) attiecībā uz tiem iesaucamajiem, kas dienestam nav pieteikušies brīvprātīgi, kā arī uz tiem pilsoņiem, kuru atbilstības valsts aizsardzības dienestam izvērtēšana ir pārtraukta, jo viņi atsaukuši savu pieteikumu līdz veselības pārbaudes pabeigšanai vai nav pildījuši šajā likumā noteiktos pienākumus. Atlasi rīko šā likuma 3. panta pirmās daļas 1. punktā minētā dienesta veida izpildei. Atlasi rīko proporcionāli to valsts aizsardzības dienestam pakļauto pilsoņu skaitam, kuri deklarēti vai kuru reģistrētā vai norādītā dzīvesvieta vai pēdējā deklarētā dzīvesvieta ir attiecīgajā novadā. Ministru kabinets nosaka atlases norises nosacījumus un kārtību.
(4) [..]– (6) [..]
(7) Aizsardzības ministrijas reģistrētos pilsoņus līdz iesaukšanai valsts aizsardzības militārajā dienestā vai alternatīvajā dienestā sauc par iesaucamajiem.
	








































3. Izteikt 4. panta septīto daļu šādā redakcijā: 
"(7) Aizsardzības ministrijas reģistrētos pilsoņus līdz valsts aizsardzības militārā dienesta vai alternatīvā dienesta uzsākšanai sauc par iesaucamajiem."

	Aizsardzības ministrijas parlamentārā sekretāre K. Ploka:
   4. pantā: izteikt otrās daļas pirmo teikumu šādā redakcijā:
“(2) Valsts aizsardzības militārais dienests tiek komplektēts no pilsoņiem, kuri valsts aizsardzības militārajam dienestam ir pieteikušies brīvprātīgi, un pilsoņiem, kas atlasīti pēc nejaušības principa.”;
	


   izteikt trešās daļas pirmo teikumu šādā redakcijā:
“(3) Atlase pēc nejaušības principa (turpmāk — atlase) notiek attiecībā uz tiem iesaucamajiem, kas dienestam nav pieteikušies brīvprātīgi, kā arī uz tiem pilsoņiem, kuru atbilstības valsts aizsardzības dienestam izvērtēšana ir pārtraukta, jo viņi atsaukuši savu pieteikumu līdz veselības pārbaudes pabeigšanai vai nav pildījuši šajā likumā noteiktos pienākumus.”

     Saeimas deputāts A. Butāns:
     Izteikt  likuma 4. panta trešo daļu šādā redakcijā:
“(3) Lai nokomplektētu trūkstošo iesaukuma daļu pēc šā panta otrajā daļā minēto pilsoņu iekļaušanas iesaukumā, prioritāri iesauc valsts aizsardzības dienestam pakļautos pilsoņus, kuri atlases dienā, pamatojoties uz iestāžu sniegto informāciju,  neiegūst izglītību un nav nodarbināti. Gadījumā ja šo pilsoņu skaits pārsniedz trūkstošo iesaukuma daļu, viņu vidū atlasi veic pēc nejaušības principa. Ja ar šiem pilsoņiem trūkstošo iesaukuma daļu nav iespējams nokomplektēt, atlikušo iesaucamo atlasi pēc nejaušības principa veic no pārējiem valsts aizsardzības dienestam pakļautajiem pilsoņiem, kuri dienestam nav pieteikušies brīvprātīgi, kā arī no tiem pilsoņiem, kuru atbilstības valsts aizsardzības dienestam izvērtēšana ir pārtraukta, jo viņi atsaukuši savu pieteikumu līdz veselības pārbaudes pabeigšanai vai nav pildījuši šajā likumā noteiktos pienākumus.
Šīs daļas izpratnē par pilsoni, kurš neiegūst izglītību un nav nodarbināts, tiek uzskatīts pilsonis, kuram Valsts izglītības informācijas sistēmā nav reģistrēts aktīvs izglītojamā vai studējošā statuss un, kurš Valsts ieņēmumu dienesta informācijas sistēmā nav reģistrēts kā darba ņēmējs vai saimnieciskās darbības veicējs.
Atlasi rīko šā likuma 3. panta pirmās daļas 1. punktā minētā dienesta veida izpildei. Atlasi rīko proporcionāli to valsts aizsardzības dienestam pakļauto pilsoņu skaitam, kuri deklarēti vai kuru reģistrētā vai norādītā dzīvesvieta vai pēdējā deklarētā dzīvesvieta ir attiecīgajā novadā. Ministru kabinets nosaka atlases norises nosacījumus un kārtību.”.
 
	
	

	6. pants. Iesaucamo atbilstības valsts aizsardzības dienestam noteikšana, un informācijas iegūšanas un sniegšanas kārtība
(1) Aizsardzības ministrija sadarbībā ar Nacionālajiem bruņotajiem spēkiem izvērtē un nosaka iesaucamo atbilstību valsts aizsardzības dienestam.
(2) Lai izvērtētu iesaucamo atbilstību valsts aizsardzības dienestam, Aizsardzības ministrijai tiek nodrošināta bezmaksas tiešsaistes piekļuve norādītajām valsts informācijas sistēmām un datubāzēm šādas informācijas iegūšanai:
1) no Fizisko personu reģistra — vārds, uzvārds, personas kods (arī iepriekšējais personas kods), dzimums, dzimšanas dati, statuss Fizisko personu reģistrā (aktīvs/pasīvs), valstiskā piederība un tās veids, informācija par personas rīcībspējas ierobežošanu vai rīcībspējas ierobežojuma pārskatīšanu, informācija par aizbildnībā esošiem bērniem, informācija par ārpusģimenes aprūpes vai aizgādnības nodibināšanu vai izbeigšanu vai aizgādības tiesību pārtraukšanu, atņemšanu vai atjaunošanu, deklarētā, reģistrētā vai norādītā dzīvesvietas adrese (arī pēdējā deklarētā dzīvesvietas adrese, ja nav aktuālo datu par dzīvesvietu);
2) no Sodu reģistra — informācija par sodāmību par smagu vai sevišķi smagu noziegumu neatkarīgi no sodāmības dzēšanas vai noņemšanas, notiesāšanu par smagu vai sevišķi smagu noziegumu, atbrīvojot no soda, vai kriminālprocesa izbeigšanu uz nereabilitējoša pamata, aizdomās turētā vai apsūdzētā statusu;
3) no Valsts izglītības informācijas sistēmas — informācija par iegūto vai iegūstamo izglītību, sekmēm un mācību statusu;
4) no Invaliditātes informatīvās sistēmas — informācija par personai noteikto invaliditāti;
5) no vienotās veselības nozares elektroniskās informācijas sistēmas — informācija par personas veselības stāvokli;
6) no ar noteiktām slimībām slimojošu pacientu reģistra — informācija par pacientam reģistrētajām slimībām;
7) (izslēgts ar 14.11.2024. likumu);
8) no Valsts valodas prasmes apliecību uzskaites datubāzes — informācija par valsts valodas prasmi.

(21) [..] – (3) [..]

   Saeimas deputāts A. Butāns:
   Likuma 6. panta otrās daļas ievaddaļā aizstāt vārdus “Lai izvērtētu iesaucamo atbilstību valsts aizsardzības dienestam” ar vārdiem “Lai izvērtētu iesaucamo atbilstību valsts aizsardzības dienestam un nodrošinātu iesaukuma komplektēšanu”.


















































     Saeimas deputāts A. Butāns:
     Papildināt likuma 6. panta otro daļu ar 9. punktu šādā redakcijā:
“9) no Valsts ieņēmumu dienesta informācijas sistēmām — informāciju par iesaucamā darba ņēmēja statusu, tā iegūšanas un zaudēšanas datumu, kā arī informāciju par saimnieciskās darbības veicēja statusu.”

	
	

	8. pants. Pilsoņi, kuri nav pakļauti valsts aizsardzības dienestam
(1) Valsts aizsardzības dienestam nav pakļauts:
1) pilsonis, kura veselības stāvoklis neatbilst valsts aizsardzības dienestam noteiktajām prasībām;
2) pilsonis, kura aizgādībā ir bērns, ja otrs bērna vecāks ir miris vai otram vecākam nav iespēju īstenot aizgādību, vai otrs vecāks ir iesaukts valsts aizsardzības dienestā, kā arī pilsonis, kurš ar bāriņtiesas lēmumu ir vienīgais aizbildnis vai audžuģimenē ir vienīgais aprūpētājs;
3) pilsonis, kuram saskaņā ar likumu vai tiesas nolēmumu ir pienākums rūpēties par savu laulāto vai vecākiem, ja viņš ir vienīgais aprūpētājs;
4) pilsonis, kuram ir arī kādas citas Eiropas Savienības dalībvalsts, Eiropas Brīvās tirdzniecības asociācijas dalībvalsts, Ziemeļatlantijas līguma organizācijas dalībvalsts, Austrālijas Savienības, Brazīlijas Federatīvās Republikas, Jaunzēlandes vai Ukrainas pilsonība (pavalstniecība), ja viņš ir dienējis ārvalstu militārajā dienestā vai ir pildījis ārvalstīs valsts aizsardzības civilo dienestu (alternatīvo dienestu), izņemot gadījumu, kad viņš valsts aizsardzības dienestam piesakās brīvprātīgi;
41) pilsonis, kuram ir arī kādas citas valsts, kas nav Eiropas Savienības dalībvalsts, Eiropas Brīvās tirdzniecības asociācijas dalībvalsts, Ziemeļatlantijas līguma organizācijas dalībvalsts, Austrālijas Savienība, Brazīlijas Federatīvā Republika, Jaunzēlande vai Ukraina, pilsonība (pavalstniecība);
5) Pulkveža Oskara Kalpaka profesionālās vidusskolas absolvents;
6) pilsonis, kurš profesionālajā dienestā nepārtraukti nodienējis ne mazāk kā 11 mēnešus;
7) Latvijas Republikas Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi, kura minētajās iestādēs nepārtraukti nodienējusi ne mazāk kā divus gadus;
8) pilsonis, kurš ir sodīts par smagu vai sevišķi smagu noziegumu, — neatkarīgi no sodāmības dzēšanas vai noņemšanas;
9) pilsonis, kurš par šīs daļas 8. punktā minētu noziedzīgu nodarījumu notiesāts, atbrīvojot no soda, vai kriminālprocess pret viņu izbeigts uz nereabilitējoša pamata;
10) pilsonis, ja viņš ir bērna, kuram noteikta invaliditāte, vecāks, aizbildnis vai audžuvecāks;
11) pilsonis, par kuru ir saņemts Militārās izlūkošanas un drošības dienesta atzinums par tā iesaukšanas neatbilstību nacionālās drošības interesēm.
(2) Šā panta pirmajā daļā minētos pilsoņus noņem no valsts aizsardzības dienesta uzskaites.
	















































4. 8. panta pirmajā daļā: 
izteikt 5. punktu šādā redakcijā: 
"5) aizsardzības ministra pakļautībā esošas profesionālās vidusskolas absolvents;";




















izteikt 11. punktu šādā redakcijā:
“11) pilsonis, kura pieņemšana, uzņemšana, iesaukšana vai atrašanās dienestā vai amatā Nacionālajos bruņotajos spēkos neatbilst nacionālās drošības interesēm saskaņā ar Militārās izlūkošanas un drošības dienesta atzinumu un kopš šā atzinuma sniegšanas ir pagājuši mazāk nekā pieci gadi. Atzinums tiek pieprasīts atkārtoti, ja ir pagājuši pieci gadi kopš negatīva atzinuma sniegšanas vai viens gads kopš pozitīva atzinuma sniegšanas.”;
    
 papildināt daļu ar 12. punktu šādā redakcijā: 
"12) zemessargs, kurš norīkots dienesta uzdevumu izpildei starptautiskajā operācijā."

    Tieslietu ministrs E. Smiltēns:
    Papildināt Likumprojekta 4. pantu (grozījumi 8. panta pirmajā daļā): 
papildināt ar jaunu 13. punktu šādā redakcijā: 
“13) reliģisko organizāciju garīgais personāls, izņemot gadījumu, kad persona valsts aizsardzības dienestam piesakās brīvprātīgi.” 

	


























































































	



























































	9. pants. Pamats valsts aizsardzības dienesta atlikšanai
(1) Valsts aizsardzības dienestu atliek ne vēlāk kā līdz 26 gadu vecumam:
1) Latvijas Republikas Iekšlietu ministrijas sistēmas iestāžu un Ieslodzījuma vietu pārvaldes amatpersonai ar speciālo dienesta pakāpi, ja tā dien minētajās iestādēs un nav nepārtraukti nodienējusi divus gadus, kā arī valsts drošības iestāžu amatpersonai, kura dien minētajās iestādēs;
2) pilsonim, kuram valsts aizsardzības dienestu nepieciešams atlikt veselības stāvokļa dēļ;
3) pilsonim, kurš kriminālprocesā ir atzīts par aizdomās turēto vai apsūdzēto;
4) pilsonim, kurš ir sodīts par noziedzīgu nodarījumu, izņemot šā likuma 8. panta pirmās daļas 8. punktā minēto noziedzīgo nodarījumu, ja sodāmība nav dzēsta vai noņemta likumā noteiktajā kārtībā;
5) pilsonim, kurš dien profesionālajā dienestā un nepārtraukti nav nodienējis 11 mēnešus.
(2) Valsts aizsardzības dienestu var atlikt pilsonim, kurš svarīgu iemeslu dēļ (ir iegūta stipendija augstskolā, ir valsts izlases dalībnieks kādā sporta veidā, atrodas bērna kopšanas atvaļinājumā, saskaņā ar likumu kopj bērnu līdz pusotra gada vecumam, ir svarīgi ģimenes apstākļi un citi iemesli) vēlas pildīt valsts aizsardzības dienestu citā laikā, bet ne vēlāk kā līdz 26 gadu vecumam.
(3) Aizsardzības ministrija kontrolē, vai nav mainījušies apstākļi, kuru dēļ iesaucamajam tika atlikts valsts aizsardzības dienests. Ja atlikšanas pamats zudis, pilsoni iesauc valsts aizsardzības militārajā dienestā vai alternatīvajā dienestā.
	





































5. Aizstāt 9. panta otrajā daļā skaitli "26" ar skaitli "24".

   Tieslietu ministrs E. Smiltēns:
   Papildināt likumprojekta 5. pantu ar grozījumu likuma 9. panta otrajā daļā šādā redakcijā:  
  “papildināt aiz vārdiem “ir iegūtā stipendija augstskolā,” ar vārdiem “mācās garīgā personāla mācību iestādē”. 


	







































	




































	11. pants. Paziņošana par nosūtīšanu uz valsts aizsardzības dienesta vietu
(1) Aizsardzības ministrija paziņo iesaucamajam lēmumu par iesaukšanu valsts aizsardzības dienestā, to nosūtot uz oficiālo elektronisko adresi vai deklarēto dzīvesvietas adresi ne vēlāk kā divus mēnešus pirms datuma, kad viņam jāierodas dienesta vietā, izņemot gadījumu, kad iesaucamais brīvprātīgi pieteicies konkrētajam iesaukumam.

(2) Šā panta pirmajā daļā minētā administratīvā akta piespiedu izpildi nodrošina Militārā policija Administratīvā procesa likumā noteiktajā kārtībā.
(Ar grozījumiem, kas izdarīti ar 14.11.2024. likumu, kas stājas spēkā 10.12.2024.)


	










6. Izteikt 11. panta otro daļu šādā redakcijā:
“(2) Lēmuma par iesaukšanu piespiedu izpildi nodrošina Militārā policija Administratīvā procesa likumā noteiktajā kārtībā.”
	











	







	











	

	11.1 pants. Iesaucamo un iesaukto transporta un ēdināšanas izdevumu segšana
(1) Iesaucamajam kompensē transporta izdevumus, kas radušies, izmantojot sabiedrisko transportu nokļūšanai no deklarētās dzīvesvietas Latvijā līdz veselības stāvokļa pārbaudes vietai un atpakaļ. Iesauktajam kompensē transporta izdevumus, kas radušies, izmantojot sabiedrisko transportu nokļūšanai no deklarētās dzīvesvietas līdz dienesta vietai valsts aizsardzības militārā dienesta uzsākšanai. Kārtību un apmēru, kādā izmaksā sabiedriskā transporta izdevumu kompensāciju, un nosacījumus attiecībā uz sabiedriskā transporta izdevumu kompensāciju nosaka Ministru kabinets.
(2) Iesaucamajam kompensē ēdināšanas izdevumus veselības stāvokļa pārbaudes dienā. Kārtību un apmēru, kādā iesaucamajam kompensē ēdināšanas izdevumus veselības stāvokļa pārbaudes dienā, un nosacījumus attiecībā uz ēdināšanas izdevumu kompensāciju nosaka Ministru kabinets.

	7. 11.1 pantā: 
izteikt panta nosaukumu un pirmo daļu šādā redakcijā: 
"11.1 pants. Transporta, ēdināšanas un dzīvojamās telpas īres (viesnīcas) izdevumu segšana
    (1) Iesaucamajam kompensē transporta izdevumus, kas radušies, lai nokļūtu no deklarētās dzīvesvietas Latvijā vai dzīvesvietas ārvalstī līdz veselības stāvokļa pārbaudes vietai un atpakaļ. Iesauktajam kompensē transporta izdevumus, kas radušies, lai nokļūtu no deklarētās dzīvesvietas Latvijā vai dzīvesvietas ārvalstī līdz dienesta vietai valsts aizsardzības militārā dienesta uzsākšanai. Valsts aizsardzības dienesta karavīram pēc valsts aizsardzības militārā dienesta beigšanas apmaksā transporta izdevumus nokļūšanai no dienesta vietas uz deklarēto dzīvesvietu Latvijā vai dzīvesvietu ārvalstī. Kārtību un apmēru, kādā izmaksā transporta izdevumu kompensāciju, kā arī tās izmaksāšanas nosacījumus nosaka Ministru kabinets.”;

papildināt pantu ar trešo daļu šādā redakcijā: 
"(3) Iesaucamajam, kura pastāvīgā dzīvesvieta ir ārvalstīs, kompensē dzīvojamās telpas īres (viesnīcas) izdevumus, kas radušies, lai veiktu veselības stāvokļa pārbaudi. Kārtību, nosacījumus un apmēru, kādā izmaksā kompensāciju, nosaka Ministru kabinets."

   Aizsardzības ministrijas parlamentārā sekretāre K.Ploka:
   Papildināt 11.1 panta pirmās daļas 3. teikumu pēc vārdiem “militārā dienesta beigšanas” ar vārdiem “un alternatīvā dienesta veicējam pēc alternatīvā dienesta beigšanas”.





	

































	

	14. pants. Valsts aizsardzības militārā dienesta veida maiņas noteikumi
(1) Karavīram pēc sešiem mēnešiem valsts aizsardzības militārajā dienestā ir tiesības noslēgt profesionālā dienesta līgumu, ievērojot Militārā dienesta likuma nosacījumus un kārtību pieņemšanai profesionālajā dienestā. Laiku, kas atlicis līdz valsts aizsardzības dienesta termiņa beigām, karavīrs nodienē vienībā, kurā pildīts valsts aizsardzības dienests. Valsts aizsardzības militārais dienests tiek apturēts uz laiku, kamēr karavīrs noslēdzis profesionālā dienesta līgumu.
(2) Ja Zemessardzes dienestā esošais valsts aizsardzības dienesta karavīrs bez attaisnojoša iemesla nepilda valsts aizsardzības militāro dienestu (neapgūst dienesta gadam paredzēto apmācības programmu), viņu pārceļ 11 mēnešus ilga valsts aizsardzības militārā dienesta izpildei Nacionālo bruņoto spēku vienībā. Zemessardzes dienestā pavadītais laiks netiek ņemts vērā valsts aizsardzības militārā dienesta izpildē Nacionālo bruņoto spēku vienībā.
(3) Ja valsts aizsardzības dienesta karavīrs bez attaisnojoša iemesla nepilda (neapgūst dienesta gadam paredzēto apmācības programmu) valsts aizsardzības militāro dienestu augstskolu un koledžu studentiem paredzētās rezerves virsnieka programmas ietvaros militārās izglītības iestādē un Nacionālo bruņoto spēku vienībā, viņu pārceļ 11 mēnešus ilga valsts aizsardzības militārā dienesta izpildei Nacionālo bruņoto spēku vienībā. Augstskolu un koledžu studentiem paredzētās rezerves virsnieka programmas apguvē pavadītais laiks netiek ņemts vērā valsts aizsardzības militārā dienesta izpildē Nacionālo bruņoto spēku vienībā.
(4) Ja ar karavīru, kurš pēc sešiem mēnešiem valsts aizsardzības militārajā dienestā ir noslēdzis profesionālā dienesta līgumu, šis līgums tiek izbeigts pirms termiņa disciplīnas pārkāpumu dēļ vai pēc paša vēlēšanās, viņu pārceļ 11 mēnešus ilga valsts aizsardzības militārā dienesta turpināšanai Nacionālo bruņoto spēku vienībā, ja valsts aizsardzības militārajā dienestā un profesionālajā dienestā kopumā nodienētais laiks ir mazāks par 11 mēnešiem. Profesionālajā dienestā nodienēto laiku ieskaita 11 mēnešus ilgā valsts aizsardzības militārā dienesta laikā.
(5) Laiks, kad valsts aizsardzības dienesta karavīrs atradies patvaļīgā prombūtnē, nav ieskaitāms valsts aizsardzības militārā dienesta laikā.


	
















   8. 14. pantā: 
   papildināt pantu ar 1.1 daļu šādā redakcijā: 
   "(11) Valsts aizsardzības dienesta karavīram militārā dienesta pirmajā apmācību gadā, pildot šā likuma 3. panta pirmās daļas 2. vai 3. punktā minēto militārā dienesta veidu, ir tiesības pāriet uz 11 mēnešu militāro dienestu, iesniedzot attiecīgu iesniegumu savai vienībai."; 




    



































 aizstāt piektajā daļā vārdu "patvaļīgā" ar vārdu "neattaisnotā".
	
	
	




































































	

	28. pants. Kompensācija valsts aizsardzības militārā dienesta karavīram un alternatīvā dienesta veicējam
(1) Valsts aizsardzības dienesta karavīram un alternatīvā dienesta veicējam ir tiesības saņemt dienesta pienākumu izpildes kompensāciju. Valsts aizsardzības dienesta karavīriem, kuri pieteikušies valsts aizsardzības militārajam dienestam brīvprātīgi, ir tiesības saņemt dienesta pienākumu izpildes kompensāciju paaugstinātā apmērā. Ministru kabinets nosaka kompensācijas apmēru un izmaksas kārtību. Kompensācija nav pakļauta parādu piedziņai.
(11) Par laiku, kad valsts aizsardzības dienesta karavīrs vai alternatīvā dienesta veicējs bez attaisnojoša iemesla atstājis dienesta vietu vai bez attaisnojoša iemesla nav noteiktā laikā ieradies dienesta vietā, kā arī par neattaisnotā prombūtnē pavadīto laiku valsts aizsardzības dienesta karavīrs vai alternatīvā dienesta veicējs nesaņem dienesta pienākumu izpildes kompensāciju.
(2) Ja tiešo dienesta pienākumu izpildes laikā šā likuma 3. panta pirmās daļas 2. un 3. punktā minētajam valsts aizsardzības dienesta karavīram iestājusies pārejoša darbnespēja un izsniegta darbnespējas lapa, šo karavīru uz darbnespējas laiku atbrīvo no dienesta pienākumu izpildes un pārtrauc šā panta pirmajā daļā noteiktās kompensācijas izmaksu. Ja darba devējs neizmaksā slimības naudu par pārejošas darbnespējas periodu, kas bijis dienesta tiešās izpildes laikā, vai karavīram netiek maksāts slimības pabalsts darbnespējas lapas B periodā, kas bijis dienesta uzdevumu izpildes laikā, karavīram izmaksā slimības naudas kompensāciju no Aizsardzības ministrijai piešķirtajiem valsts budžeta līdzekļiem. Slimības naudas kompensācijas apmērs nepārsniedz šā panta pirmajā daļā noteiktās kompensācijas apmēru. Slimības naudas kompensācijas apmēru un izmaksas kārtību nosaka Ministru kabinets.
(Ar grozījumiem, kas izdarīti ar 14.11.2024. likumu, kas stājas spēkā 10.12.2024.)


	

9. Izteikt 28. panta pirmo daļu šādā redakcijā:
“(1) Valsts aizsardzības dienesta karavīram un alternatīvā dienesta veicējam ir tiesības saņemt dienesta pienākumu izpildes kompensāciju. Ministru kabinets nosaka kompensācijas apmēru, piešķiršanas nosacījumus, pārskatīšanas un izmaksas kārtību. Kompensācija nav pakļauta parādu piedziņai.”
	
	
	





























































	

	29. pants. Valsts aizsardzības dienesta karavīra un alternatīvā dienesta veicēja tiesības uz telpu dzīvošanai
(1) Valsts aizsardzības militārā dienesta tiešās izpildes laikā valsts aizsardzības dienesta karavīru nodrošina ar telpu dzīvošanai kazarmā. Pildot valsts aizsardzības militārā dienesta pienākumus lauka apstākļos, valsts aizsardzības dienesta karavīram nodrošina izmitināšanu atbilstoši dienesta uzdevumu izpildes apstākļiem.
(2) Iestāde, kurā alternatīvā dienesta veicējs pilda alternatīvo dienestu, var nodrošināt viņu ar dzīvojamo telpu.

	


10.  Papildināt 29. panta pirmo daļu pēc vārda "kazarmā" ar vārdiem "vai lauka apstākļos – teltī".

Aizsardzības ministrijas parlamentārā sekretāre K. Ploka:
   Papildināt 29. panta pirmo daļu pēc vārda “kazarmā” ar vārdiem “vai citā izmitināšanai paredzētā infrastruktūrā”.

	







	

	30. pants. Valsts aizsardzības militārā dienesta karavīru un alternatīvā dienesta veicēju tiesības uz veselības aprūpi un drošu vidi
(1) Valsts aizsardzības dienesta karavīram ir tiesības uz Valsts un pašvaldību institūciju amatpersonu un darbinieku atlīdzības likumā valsts aizsardzības dienesta karavīriem paredzēto apmaksāto veselības aprūpi.
(2) Ministru kabinets nosaka kārtību, kādā Aizsardzības ministrija valsts aizsardzības dienesta karavīram sedz dienesta laikā gūto veselības traucējumu ārstēšanas un medicīniskās rehabilitācijas izmaksas, ja valsts aizsardzības dienesta karavīrs atvaļināts no dienesta sakarā ar veselības stāvokļa neatbilstību valsts aizsardzības militārajam dienestam un ja tam par iemeslu bijusi trauma, kas iegūta dienesta laikā, pildot dienesta pienākumus, vai slimība, kuras cēlonis saistīts ar valsts aizsardzības militāro dienestu, kā arī attiecīgo izmaksu apmēru.
(3) Kārtību, kādā izmeklējami un uzskaitāmi nelaimes gadījumi, kuros dienesta laikā cietuši valsts aizsardzības dienesta karavīri un alternatīvā dienesta veicēji, nosaka Ministru kabinets.
(4) Aizsardzības ministrija apdrošina alternatīvā dienesta veicēju veselību. Veselības apdrošināšanas prēmija nedrīkst pārsniegt normatīvajos aktos par iedzīvotāju ienākuma nodokli noteikto apmēru.
(5) Valsts aizsardzības dienesta karavīriem un alternatīvā dienesta veicējiem ir tiesības uz emocionālo un fizisko drošību valsts aizsardzības dienesta izpildes laikā.

   Aizsardzības ministrijas parlamentārā sekretāre K. Ploka:
[bookmark: _Hlk242258938]   Izteikt 30. panta otro daļu šādā redakcijā:
[bookmark: _Hlk242392138]“(2) Ministru kabinets nosaka kārtību, kādā Aizsardzības ministrija valsts aizsardzības dienesta karavīram sedz dienesta laikā, pildot valsts aizsardzības dienesta pienākumus, gūtā ievainojuma (traumas) vai slimības, kuras cēlonis ir saistīts ar valsts aizsardzības dienesta izpildi, ārstēšanas un medicīniskās rehabilitācijas izmaksas, kā arī attiecīgo izmaksu apmēru, ja valsts aizsardzības dienesta karavīrs:
1) atvaļināts no valsts aizsardzības dienesta sakarā ar veselības stāvokļa neatbilstību valsts aizsardzības dienestam un, ja tam par iemeslu bijis ievainojums (trauma), kas iegūts dienesta laikā, pildot dienesta pienākumus, vai slimība, kuras cēlonis saistīts ar valsts aizsardzības dienesta izpildi un nav noteikta invaliditāte;
2) atvaļināts no dienesta, beidzoties valsts aizsardzības dienesta termiņam, un pēc atvaļināšanas turpina dienesta laikā uzsākto ārstēšanos sakarā ar dienesta laikā, pildot dienesta pienākumus, gūto ievainojumu (traumu) vai slimību, kuras cēlonis ir saistīts ar valsts aizsardzības dienesta izpildi. Tiesības saņemt apmaksātu veselības aprūpi saglabājas vienu gadu no atvaļināšanas dienas;
3) atvaļināts no dienesta, beidzoties valsts aizsardzības dienesta termiņam, un gada laikā pēc atvaļināšanas viņam noteikta invaliditāte ievainojuma (traumas) dēļ, kas iegūts dienesta laikā, pildot dienesta pienākumus, vai slimības dēļ, kuras cēlonis saistīts ar valsts aizsardzības dienesta izpildi. Tiesības saņemt apmaksātu veselības aprūpi saglabājas uz invaliditātes laiku.”.

	
	

	31. pants. Sociālās garantijas
(1) Uz valsts aizsardzības dienesta karavīriem ir attiecināmas Valsts un pašvaldību institūciju amatpersonu un darbinieku atlīdzības likuma 21. panta pirmajā, otrajā, trešajā, ceturtajā, piektajā, sestajā, septītajā, devītajā un vienpadsmitajā daļā noteiktās garantijas un 23. panta nosacījumi. Minētā likuma 21. panta trešajā un sestajā daļā paredzēto pabalstu valsts aizsardzības dienesta karavīram aprēķina, par pamatu ņemot profesionālā dienesta karavīram ar līdzvērtīgu dienesta pakāpi noteikto mēneša bāzes algu.
(2) Aizsardzības ministrija likumā "Par valsts sociālo apdrošināšanu" noteiktajā kārtībā veic sociālās apdrošināšanas iemaksas par valsts aizsardzības dienesta karavīriem un alternatīvā dienesta veicējiem.
(3) Valsts aizsardzības dienesta karavīram, kas pilda šā likuma 3. panta pirmās daļas 1. punktā minēto valsts aizsardzības militāro dienestu, un alternatīvā dienesta veicējam bērna uzturēšanai dienesta laikā piešķir pabalstu. Pabalsta apmērs ir atkarīgs no aprūpē esošo bērnu skaita. Ministru kabinets nosaka pabalsta apmēru, tā piešķiršanas un izmaksas kārtību. Pabalsts nav pakļauts parādu piedziņai.

	

































   11. Papildināt 31. pantu ar ceturto daļu šādā redakcijā: 
"(4) Valsts aizsardzības dienesta karavīram, kurš noslēdz profesionālā dienesta līgumu, ikgadējā atvaļinājuma noteikšanai ņem vērā arī nodienēto laiku šā likuma 3. panta pirmās daļas 1. punktā minētajā militārā dienesta veidā.”
	
	
	












































	

	32. pants. Valsts atbalsts pilsoņiem, kas pabeiguši valsts aizsardzības dienestu
Valsts augstskolas un koledžas tām gadskārtējā valsts budžeta un vidēja termiņa budžeta ietvara likumā apstiprinātā finansējuma ietvaros finansē studijas īsā cikla profesionālās augstākās izglītības programmā, pirmā cikla augstākās izglītības programmā un otrā cikla augstākās izglītības programmā, kura īstenojama pēc vidējās izglītības ieguves, pilsonim, kurš brīvprātīgi pieteicies valsts aizsardzības dienestam un, beidzoties dienesta termiņam, atvaļināts rezervē, un atbilst augstskolas un studiju programmas uzņemšanas prasībām. Ministru kabinets nosaka kārtību, kādā valsts augstskolas un koledžas nodrošina šajā pantā paredzētās iespējas, un atbalsta piešķiršanas nosacījumus, tostarp ņemot vērā studējošā sekmju līmeni.
(14.11.2024. likuma redakcijā, kas stājas spēkā 10.12.2024.)

	12. Aizstāt 32. panta pirmajā teikumā vārdus “valsts aizsardzības dienestam” ar “11 mēnešus ilgam valsts aizsardzības militārajam dienestam, ir pabeidzis pamatapmācību, izņemot, ja tā nav pabeigta veselības stāvokļa dēļ”.
	



























	
	























	

	Pārejas noteikumi
1.[..] - 8.[..]
	13. Papildināt pārejas noteikumus ar 9., 10., 11., 12. un 13. punktu šādā redakcijā:
“9. Valsts aizsardzības dienesta karavīri, kas uzsākuši dienestu augstskolu un koledžu studentiem paredzētajā rezerves virsnieka programmā līdz brīdim, kad stājas spēkā grozījums šā likuma 3. panta pirmajā daļā, ar kuru izslēgts tās 3. punkts, pabeidz dienestu minētajā programmā.

10. Grozījums šā likuma 11.1 pantā par pirmās daļas izteikšanu jaunā redakcijā stājas spēkā 2026. gada 31. decembrī.

11. Ministru kabinets līdz 2026. gada 31. decembrim izdod šā likuma 11.1 panta pirmajā daļā minētos noteikumus.

12. Valsts aizsardzības dienesta karavīri, kas uzsāk dienestu līdz 2027. gada 14. janvārim ieskaitot:
1) saņem kompensācijas atbilstoši Ministru kabineta 2023. gada 4. jūlija noteikumiem Nr. 375 “Par valsts aizsardzības dienestā izmaksājamo kompensāciju un pabalsta apmēru un izmaksas kārtību”;
2) īsteno šā likuma 32. pantā paredzētās tiesības atbilstoši šā panta 2024. gada 14. novembra redakcijai.

13. Ministru kabinets līdz 2027. gada 1. jūnijam izdod šā likuma 28. pantā minētos noteikumus.”

	   Aizsardzības ministrijas parlamentārā sekretāre K. Ploka:
   Papildināt pārejas noteikumus ar 14. un 15.punktu šādā redakcijā:
   “14. Šā likuma 30. panta otrā daļa ir attiecināmā uz pilsoņiem, kuri ir atvaļināti no valsts aizsardzības dienesta pēc 2026. gada 1. janvāra.

   15. Ministru kabinets līdz 2027. gada 1. jūnijam izdod šā likuma 30. panta otrajā daļā minētos noteikumus.”








   Saeimas Juridiskais birojs: 
   Izteikt pārejas noteikumu 12. punkta 1. apakšpunktu šādā redakcijā:
   “1) saņem kompensācijas paaugstinātā apmērā atbilstoši Ministru kabineta 2023. gada 4. jūlija noteikumiem Nr. 375 “Par valsts aizsardzības dienestā izmaksājamo kompensāciju un pabalsta apmēru un izmaksas kārtību;”.






   Saeimas deputāts A. Butāns:
    Papildināt pārejas noteikumus  ar 14.  punktu šādā redakcijā:
  “14. Ministru kabinetam līdz 2026.gada 31.decembrim izdarīt nepieciešamos grozījumus normatīvajos aktos, lai nodrošinātu 2028.gada janvāra iesaukumu atbilstoši likuma 4.panta (3) daļā noteiktajam.” 

